

**SMILTENES NOVADA PAŠVALDĪBAS DOME**

Reģ. Nr. 90009067337, Dārza iela 3, Smiltene, Smiltenes novads, LV-4729

tālr. 64774844, e-pasts [pasts@smiltenesnovads.lv](mailto:pasts@smiltenesnovads.lv)

**LĒMUMS**

Smiltenē

|  |  |  |
| --- | --- | --- |
| 2025.gada 23.janvārī |  | Nr.37 |
|  |  | (protokols Nr.1, 38.§.) |

**Par valstij piederoša nekustamā īpašuma “Ceļš Blome–Siļķītes” pārņemšanu bez atlīdzības Smiltenes novada pašvaldības īpašumā**

2024.gada 22.augustā Smiltenes novada pašvaldības dome pieņēma lēmumu Nr. 511, (protokols Nr.10. 31.§.), “Par valsts nekustamā īpašuma atsavināšanas ierosināšanu Blomes pagastā un tā nodošanu pašvaldības īpašumā”, ierosinot valstij uz Satiksmes ministrijas vārda reģistrētā un VSIA “Latvijas valsts ceļi” apsaimniekošanā nodotā autoceļa V265 Jaunsmiltene – Blomes skola daļēju pārņemšanu pašvaldības īpašumā. Lēmums tika nosūtīts VSIA “Latvijas valsts ceļi”.

2024.gada 19.decembrī Smiltenes novada pašvaldībā saņemta VSIA “Latvijas valsts ceļi”, (turpmāk LVC ), vēstule Nr. 4.8 / 23321, reģistrēta pašvaldības lietvedībā 19.12.2024. ar Nr. SNP/24/4.11/6390, kurā informēts, ka LVC ir sadalījusi valsts vietējo autoceļu V265 Jaunsmiltene–Blomes skola un deklarējusi Nekustamā īpašuma valsts kadastra informācijas sistēmā nekustamo īpašumu Ceļš Blome – Siļķītes, kadastra Nr. 9446 006 0464, kas sastāv no zemes vienībām ar kadastra apzīmējumiem 9446 006 0462 un 9446 006 0463, un būves ar kadastra apzīmējumu 9446 006 0462 001 -Autoceļš V265 3.251-5.096. Lai sagatavotu Ministru kabineta rīkojuma projektu un pieņemtu Ministru kabineta rīkojumu par valsts vietējā autoceļa V265 Jaunsmiltene–Blomes skola posma (Ceļš Blome – Siļķītes, kadastra Nr. 9446 006 0464) nodošanu Smiltenes novada pašvaldības īpašumā, ieteikts Smiltenes novada pašvaldības domei pieņemt atbilstošu lēmumu.

Izvērtējot pašvaldības rīcībā esošo informāciju, pamatojoties uz Pašvaldību likuma 4.panta pirmās daļas 3.punktu, 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 42.panta pirmo daļu un 43.pantu, atklāti balsojot ar 13 balsīm "Par" (Ainārs Mežulis, Andris Abrāmovs, Astrīda Harju, Dainis Aļeksējevs, Edgars Avotiņš, Elgars Felcis, Iluta Apine, Inga Ērgle, Jānis Āboliņš, Mārtiņš Vīgants, Otārs Putrālis, Raivis Vizulis, Toms Markss), "Pret" – nav, "Atturas" – nav, "Nepiedalās" – nav,

Smiltenes novada pašvaldības dome

**NOLEMJ:**

1. Pārņemt bez atlīdzības Smiltenes novada pašvaldības īpašumā (bilancē) valstij piederošo nekustamo īpašumu “Ceļš Blome–Siļķītes”, (nekustamā īpašuma kadastra Nr. 9446 006 0464), sastāvošu no zemes vienības ar kadastra apzīmējumu 9446 006 0462 (1,0 ha platībā) un zemes vienības ar kadastra apzīmējumu 9446 006 0463 (2,2 ha platībā) ar uz tām izbūvēto komplekso inženierbūvi ar kadastra apzīmējumu 9446 006 0462 001 (“Autoceļš V265, km 3.251-5.096”) valsts vietējā autoceļa V265 “Jaunsmiltene–Blomes skola” posmu km 3.251-5.096 – Blomes pagastā, Smiltenes novadā.
2. Noteikt, ka lēmuma 1.punktā minētais Valsts īpašums pašvaldībai ir nepieciešams Pašvaldību likuma 4.panta pirmās daļas 3.punktā noteikto pašvaldības autonomo funkciju izpildei.
3. Smiltenes novada pašvaldība apstiprinātā budžeta ietvaros apņemas segt visus izdevumus, kas saistīti ar lēmuma 1.punktā minētā nekustamā īpašuma reālo sadali un jaunizveidotā nekustamā īpašuma ierakstīšanu zemesgrāmatā uz Smiltenes novada pašvaldības vārda.
4. Smiltenes novada pašvaldības dome apņemas nekustamo īpašumu izmantot šajā lēmumā minēto pašvaldības autonomo funkciju īstenošanai un bez atlīdzības to nodot valstij atpakaļ, ja tas vairs netiks izmantots pašvaldības autonomo funkciju īstenošanai.
5. Par lēmuma 1.punkta izpildi atbild Centrālās administrācijas Īpašuma un vides nodaļa.
6. Lēmums stājas spēkā ar tā pieņemšanas dienu.

Domes priekšsēdētāja A. Harju